Имам Шемал вайн уггар тоьлла эвлаяаш, къадарийн, накъшбандин т1ерикъатан дай, гучубовлучу муьре нисвелла. Дала царна халкъ кечдан ваийтина хиллий – те и олий хета. Мухха делахь а, цуьнан ц1е яккхаро 25 шарахь кхерамехь, г1айг1анехь, шенначулла баланехь латтийра дуьнена жандарм хилла д1ах1оьттиначу Россин паччахьан ц1а. Ас-сой бохучу эланашний, дворянашний, графашний х1инццалц оццул дуьхьало йина цхьа а вацара. Ткъа стенах йоллура Шемалан боламан ч1аг1о?